Frederikshavn White Hawks kan i dag præsentere to spillere, og dermed er klubben nu klar til den kommende sæson.

Frederikshavn White Hawks er for alvor ved at være klar til næste sæson. I dag fortæller klubben, at endnu to spillere er kommet på plads. Lasse Schiermer med talentet og Nikolaj Nedermark med rutinen skal spille for ishockeyholdet den kommende sæson. Nikolaj Nedermark har mere end 300 kampes erfaring i AL-Bankligaen, og har besluttet sig for at spille for Frederikshavn White Hawks selvom han havde overvejet et karrierestop. - Vi er meget tilfredse med at få disse 2 spillere på plads, som betyder at White Hawks holdet nu synes at være komplet til den kommende sæson, og som kun kan blive styrket på breddesiden af et par unge spillere, skriver klubben i en pressemeddelelse.